open-index/open-wikipedia-markdown huggingface dataset:
Saulius Pečiulis

**Saulius Pečiulis** (1960 m. spalio 5 d. Vilniuje – 2010 m. sausio 19 d. Vilniuje) – Lietuvos ekonomistas, Atgimimo laikotarpio visuomenės veikėjas.

## Biografija
1983 m. baigė Maskvos M. Lomonosovo universitetą, įgijo ekonominį išsilavinimą. 1986 m. ekonomikos mokslų kandidatas. Nuo 1986 m. rudens Vilniaus pedagoginio instituto vyresnysis dėstytojas.

1988 m. balandžio 21 d. laikraštyje „Komjaunimo tiesa“ publikuotame straipsnyje „Akla praeities nostalgija“ viešai prabilo apie masines tremtis, pokario partizanų kovas ir stalinines represijas. Straipsnis sukėlė pirmą viešą politinę diskusiją pokario Lietuvoje ir tapo takoskyra tarp sovietinės ir demokratinės žiniasklaidos. Dėl šio straipsnio autorius prievarta gydytas psichiatrinėje ligoninėje Černovcuose. 1988 m. birželio 3 d. Mokslų akademijos salėje vykusiame visuomenės susirinkime išrinktas į Sąjūdžio iniaciatyvinę grupę. Buvo Sąjūdžio Seimo narys, Sąjūdžio steigiamojo suvažiavimo delegatas. 1989 m. Lietuvos socialdemokratų partijos veiklos Lietuvoje atkūrimo iniciatyvinės grupės narys.

1999–2009 m. kaip lektorius važinėjo po Lietuvą, skaitė paskaitas ekonomikos, religijotyros, filosofijos temomis Kaune, Panevėžyje, Alytuje, Klaipėdoje ir kituose miestuose. Dirbo įvairiose finansų maklerių įmonėse, buvo Vilniaus universiteto Psichiatrijos klinikos mokslinis bendradarbis. Mirė nuo plaučių vėžio. Palaidotas Antakalnio kapinėse.

## Bibliografija

* Dievo karalystės beieškant: politika, ekonomika, religija. – Vilnius: Valstybinis leidybos centras, 1993. – 166 p.
* 10 sėkmingo gyvenimo paslapčių asmenims, turintiems psichikos sveikatos problemų. – Vilnius: Leidybos centras, 2002. – 111 p. – ISBN 9955-523-01-8
* *Ten secrets to a successful life for people with mental problems / translated by Antanas Kundrotas and Asta Bražėnaitė*. – Vilnius: Leidybos centras, 2002. – 111 p. – ISBN 9955-523-03-4
* *Десять секретов успешной жизни для людей, имеющих проблемы психического здоровья / перевод – Елена Животовская*. – Vilnius: Leidybos centras, 2002. – 111 p. – ISBN 9955-523-02-6
* *Под новым знаменем: введение в конструктивистскую философию*. – Vilnius: Infosiūlas, 2007. – 158 p.: portr. – ISBN 978-9955-628-10-1
* Rojaus sodai: globalinis virsmas ir mes. – Vilnius: Rotas, 2009. – 118 p. – ISBN 978-9955-832-26-3
* Paciento ir daktaro patarimai, kaip rūpintis psichikos sveikata / Saulius Pečiulis, Arūnas Germanavičius. – Vilnius: Rotas, 2009. – 23 p. – ISBN 978-9955-832-40-9


## Įvertinimas
* 2000 m. Lietuvos nepriklausomybės medalis 

## Šaltiniai
Norvegijos krona

**Norvegijos krona** () – valiuta, naudojama Norvegijoje. Padalinta į 100 erių. ISO 4217 kodas *NOK*, simbolis – *kr*.

Įvesta 1875 m. (pakeitė riksdalerį).

Į 100 erių krona dalijama tik oficialiai, erės nebėra leidžiamos, galutinai jų kalybos atsisakyta 2012 m. Kalamos 1, 2, 5, 10 kronų monetos.

1910 m. išleista paskutinė apyvartinė auksinė moneta, o 1920 m. – paskutinė sidabrinė.

2017 m. išleisti naujo pavyzdžio banknotai, kurių neįprastą dizainą įkvėpė Boforto skalė.

## Išnašos
Vaclovas Daunoras

**Vaclovas Daunoras** (1937 m. vasario 1 d. Žagarėje, Šiaulių apskrityje – 2020 m. spalio 19 d. Vilniuje) – Lietuvos operos solistas (bosas), visuomenės veikėjas.

## Biografija
1954–1958 m. koncertavo Jono Švedo liaudies dainų ir šokių ansamblyje „Lietuva“. 1957–1962 m. studijavo LSSR konservatorijoje (Zenono Paulausko klasė). 1960–1971 m., 1973–1975 m. ir nuo 1980 m. LSSR operos ir baleto teatro, 1971–1973 m. LSSR filharmonijos, 1975–1976 m. Kauno muzikinio teatro solistas. 1966–1968 m. stažavo Milano teatre „La Scala“, kur dainavo Monteronę G. Verdi operoje „Rigoletas“ ir Didįjį žynį V. A. Mocarto „Idomenėjuje“. 1967 m. „Rigoleto“ spektaklyje dainavo su Lučianu Pavaročiu. Nuo 1968 m. dėstė LSSR konservatorijoje, 1983 m. profesorius. Mokinė Jolanta Čiurilaitė.

1988 m. dalyvavo Sąjūdžio veikloje, tačiau po pirmojo Sąjūdžio suvažiavimo vykusioje spaudos konferencijoje pareiškė, jog pasitraukia iš jo veiklos dėl kraštutinių siekių apraiškų. Sąjūdžio veikloje daugiau nedalyvavo. 1993 m. išvyko į JAV. 1996 m. pradėjo dainuoti Niujorko „Metropolitan Opera“ teatre. 2005 m. baigė savo karjerą.

## Muzikinė veikla
Vaclovas Daunoras – vienas labiausiai pasaulyje išgarsėjusių lietuvių dainininkų, charizmatiškasis bosas. 1960 m. debiutavo operoje „Karmen“ Eskamiljo vaidmeniu. 1962 m. iškovojo trečią vietą M. Glinkos konkurse Maskvoje. 1966 m. tarptautiniame P. Čaikovskio konkurse Maskvoje pelnė ketvirtą vietą. 1971 m. tarptautiniame Tulūzos (Prancūzija) konkurse laimėjo „Grand Prix“.

Gastroliavo Bulgarijoje, Lenkijoje, Čekoslovakijoje, VDR, Švedijoje, Italijoje, Prancūzijoje, Suomijoje, JAV, Kanadoje, Egipte.

## Įvertinimas
* 1971 m. LSSR liaudies artistas
* 1986 m. - SSRS liaudies artistas
* 2000 m.  Lietuvos nepriklausomybės medalis
* 2019 m. – Jo­niš­kio gar­bės pi­lie­tis

## Šaltiniai

## Nuorodos
* Vaclovo Daunoro svetainė
Farerų krona

**Farerų krona** () – valiuta, naudojama Farerų salose. Tai nėra atskira valiuta, tik vietinis Danijos kronos atitikmuo Fareruose. Farerų krona neturi ISO 4217 valiutos kodo. ISO 4217 kodas yra Danijos kronos *DKK*. Krona padalinta į 100 erių.
SønderjyskE Fodbold

**Haderslevo futbolo klubas „SønderjyskE“**, o trumpai **Haderslevo „SønderjyskE“** bei **„SønderjyskE“**– Danijos futbolo klubas iš Haderslevo. Pilnu pavadinimu danų kalba **Sønderjysk Elitesport** arba sutrumpintai **SønderjyskE**.

## Istorija
Klubo ištakos siekia 2004 m. žinomas **Sønderjysk Elitesport** pavadinimu.

2016 m. klubas iškovojo antrą vietą Superligoje. Tai aukščiausias jų pasiekimas klubo istorijoje.

2020 m. Danijos futbolo taurės turnyro finale įveikė varžovus ir iškovojo trofėjų.

## Pasiekimai

## Sezonai
; Pastarųjų metų sezonai

|}

## Garsesni žaidėjai
*  Eggert Jónsson, atraminis saugas;
*  Simon Poulsen

## Apranga
; Sportinės aprangos pokyčiai.
* Namuose žaidžia balta melsva (žydra) apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Stavangeris

**Stavangeris** – miestas pietų Norvegijoje, Rugalando apskrities centras. Vyrauja švelnus jūrinis klimatas. Išvystyta naftos pramonė, įsikūrusi NATO karinė bazė. Mieste stovi seniausia šalies katedra, yra universitetas.

## Sportas
* Viking FK (futbolas)
* futbolo stadionas

## Galerija

File:Stavanger,_Norway,_1882.jpg|1882-ieji metai
File:NRK_Rogaland.jpg|*Rogaland*
File:Breidablikk1.JPG|*Breidablikk*
File:Byparken_i_Stavanger.jpg|Parkas
File:Breiavatnet2.jpg|
File:Lendeparken1.JPG|
File:Stvng-air.JPG|
File:Gamle_Stavanger.jpg|
File:Stavanger_gamle_turnhall(jarvin).jpg
File:Btd_viking_stadion_lr.jpg|Futbolo stadionas
File:Vaagen.jpg|


## Nuorodos
* Municipal fact sheet
* Komunos svetainė
* Official city maps 
* Stavanger Web
* Official web site of the region Stavanger
La Scala

**La Scala** – vienas garsiausių, prestižiškiausių pasaulio operos teatrų. Įkurtas Milane, Italijoje 1778 m. rugpjūčio 3 d. pavadinimu *Nuovo Regio Ducal Teatro alla Scala with Salieri's Europa riconosciuta*.

*La Scala* muzikinis sezonas prasideda gruodžio 7 d. Šv. Ambrozijaus, Milano globėjo, dieną. *La Scala* taip pat veikia Spektaklių meno akademija, kurios tikslas yra auginti jaunąją dainininkų, šokėjų ir techninių scenos darbuotojų kartą.

*La Scala* yra koncertavę ir Lietuvos operos žvaigždės Vaclovas Daunoras, primadona Violeta Urmanavičiūtė-Urmana ir Lietuvoje gimusi Lenkijos dainininkė Teresa Żylis-Gara. 

## Nuorodos
* Oficiali svetainė
PK (kulkosvaidis)

**PK** ( 'Kalašnikovo kulkosvaidis') – tarybinis 7,62 mm kulkosvaidis, sukurtas M. Kalašnikovo.

Kulkosvaidis buvo sukurtas tam, kad pakeistų RPD ir SGM kulkosvaidžius. Į Tarybinės Armijos ginkluotę priimtas 1961 m., o po keleto metų pradėtas tiekti TSRS draugiškoms valstybėms. Naudotas daugelyje XX a. antrosios pusės karų ir ginkluotų konfliktų.
Buvo gaminamas ir naudojamas ir variantas PKB, tvirtintas ant šarvuotųjų transporterių, kuriame buožę galima pakeisti galiniu įtaisu su dvejomis suporintomis rankenomis ir klavišo pavidalo nuleistuku.

Dabar gaminamas PKM modelis, kuris yra 1,5 kg lengvesnis (sveria tik 7,5 kg) ir naudojamas ant lengvesnio Stepanovo trikojo stovo, kuris sveria 4,5 kg. Variantas ant Stepanovo stovo vadinamas *PKMS*.

PK kulkosvaidžiai gaminami ir kitose šalyse. Jugoslavijos, dabar Serbijos *[[Zastava Arms]]* pagal licenciją gamina PK, kurie vadinami M84. Tuos M84 naudoja šalys, buvusios Jugoslavijos respublikos.

Dabar PK ir PKM keičia naujas rusiškas kulkosvaidis *[[Pečeneg]]*, kuris yra rimtai perdirbtas PK.

## Charakteristikos


Image:PKM 453 5193.jpg|Lenkijos kareivis su PKM
Image:PKM Machine Gun Iraq.jpg|Naujosios Irako kariuomenės kareivis su PK

Image:A_Kurdish_Peshmerga_officer_fires_a_PKM_in_Mosul,.jpg|Kurdų Pešmergos (*Peshmerga*) karininkas su PKM


## Nuorodos
* Kalashnikov PK / PKS / PKM / PKMS machine gun (USSR/Russia) 
* Единый пулемет ПК
Agurkiai

**Agurkiai** () – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 5 km į pietryčius nuo Punsko, apie 16 km į šiaurės vakarus nuo Seinų ir 125 km į šiaurę nuo vaivadijos centro Balstogės. Daugiau nei 90 % kaimo gyventojų – lietuviai. Buvusių kaimo kapinių vietoje pastatytas atminimo kryžius. Šalia kaimo yra *Didžíulio* upelis, Kampuočių ežeras, kuris žemėlapiuose neretai vadinamas Agurkių ežeru.

## Istorija
Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Nuo 1642 m. kaimas buvo vadinamas *Stulgių* vardu, o nuo 1765 m. žinomas kaip *Agurkiai*. Tarpukaryje veikė lietuviškų organizacijų skyriai. Pokaryje įkurtas valstybinis ūkis. 1958 m. kovo 17 d. įsikūrė Lenkijos visuomeninės kultūros draugijos padalinys. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime gyveno 82 žmonės, iš kurių 1 lenkas ir 81 lietuvis. 1975–1998 m. priklausė Suvalkų vaivadijai.

## Šaltiniai

## Nuorodos
* Kaimo geografinė padėtis Punsko valsčiuje 
* Kaimas žemėlapyje
Serbijos dinaras

**Dinaras** () – valiuta, naudojama Serbijoje. Serbijos dinaro ISO 4217 kodas *RSD*, skaičių kodas 941, simbolis *din* arba *дин*. Padalinta į 100 parų

## Banknotai
2003 m. Serbijos liaudies bankas įvedė 100, 1000 ir 5000 dinarų kupiūras. Vėliau buvo pridėti šių nominalų banknotai: 500 dinarų – 2004 m., 50 dinarų – 2005 m., 10 ir 20 dinarų – 2006 m. ir 2000 dinarų 2011 m.

## Šaltiniai
Alkūnai

**Alkūnai** – kaimas Molėtų rajono savivaldybėje, 2,5 km į pietus nuo Inturkės. Greta esančiame Alkūnų miške auga gamtos paminklas Alkūnų ąžuolas (aukštis 29 m, kamieno apimtis 1,3 metro aukštyje – 644 cm).

## Istorija

1903 m. kaimas minimas Inturkės bažnyčios juodraštinėje priešvedybinių apklausų knygoje.

Pokario metais apylinkėse veikė Didžiosios Kovos, "B" partizanų rinktinės Lietuvos partizanai.

## Gyventojai

## Šaltiniai
Zastava Arms

**Zastava Arms** (, *Zastava oružje*) – Serbijos (anksčiau Jugoslavijos) kompanija Kragujevace, gaminanti civilinius ir karinius šaunamuosius ginklus.

Civiliniai ginklai:
* sportiniai šautuvai
* lygiavamzdžiai šautuvai
* pistoletai ir revolveriai

Kariniai ginklai
* snaiperiniai šautuvai
* šturmo šautuvai
* kulkosvaidžiai
* automatiniai granatsvaidžiai

## Nuorodos
* (''Zastava Arms'' istorija, angl.) 
* (''Zastava Arms'' kariniai ginklai, angl.)
Galaktikos kovos

**Galaktikos kovos** () – amerikiečių mokslinės fantastikos televizijos serialas. Scenarijaus autorius ir vykdantysis prodiuseris yra Ronaldas D. Muras. Serialas originaliai rodytas nuo 2004 m. spalio 18 d. iki 2009 m. kovo 24 d. Sci Fi kanalu.

## Siužetas

„Galaktikos kovos“ pasakoja apie Dvylikos Kobolo kolonijų gyventojų kelionę ieškant Žemės po branduolinės sailonų atakos. Išgyvenusiems žmonėms vadovauja kolonijų prezidentė Laura Roslin ir kovinio erdvėlaivio „Galaktika“ kapitonas Viljamas Adamas. Vis patirdami juos persekiojančių priešų užpuolimus, paskutiniai išlikę gyvi Dvylikos kolonijų atstovai keliauja po galaktikas, bandydami surasti prieš daugybę metų atsiskyrusią tryliktą koloniją – Žemę.

## Aktoriai

### Pagrindiniai

### Šalutiniai

### Gretutiniai

## Nuorodos
* Oficiali svetainė (SCI FI)
Salvatore Maranzano

**Salvatorė Maranzano ** (g. 1886 m. liepos 31 d. Castellammare del Golfo, Sicilija – 1931 m. rugsėjo 10 d.) – Niujorko mafijos donas.

Gimė ir mokėsi Sicilijos miestelyje Castellammare del Golfo, gilinosi į Bibliją ir katalikybę.

## Pradžia
1918 m. Salvatorė Maranzano išplaukė laivu į Ameriką ir ten tapo samdomu vykdytoju. Toje miesto dalyje kur jis gyveno siciliečių buvo mažai, todėl Maranzano dirbo su kitų tautų atstovais. 1922m. jis jau turėjo nedidelę gaują. Padedamas Frenko Kostelo jis ėmė nelegaliai prekiauti alkoholiu.
Vienas iš dalykų padėjusių jam greitai iškilti buvo gerai apgalvotas alkoholio paskirstymas. Kiekvienas nelegalus baras Maranzano teritorijoje privalėjo gėrimus pirkti iš jo. Jei to nedarydavo, būdavo sudeginamas ar įskundžiamas policijai.

## Kastelmarezės karas

Maranzano imperija sparčiai plėtėsi. Greitai Brukline nebebuvo pakankamai erdvės jo bizniui, tačiau Bronksas ir Harlemas buvo valdomi Olando Šulco, o Manhetenas priklausė Džo Maserijai. Maranzano nusprendė atimti Maserijos valdas.
Jis ėmė siųsti savo žmones į jo teritoriją pardavinėti alkoholio. Kai Maserija apie tai sužinojo, pavedė savo žmonėms susidoroti su kiekvienu aptiktu Maranzano darbuotoju. Taip 1928 m. prasidėjo Kastelmarezės karas nusinešęs daug italų, žydų, vokiečių bei airių gyvybių.
1930 m. Maranzano žmonės pagrobė Laimingąjį Lučianą ir perpjovę gerklę paliko mirti Coney saloje. Tačiau Lučiano išgyveno ir, tikėdamasis užbaigti karą, surengė susitikimą su Maranzanu ir jo žmonėmis. Jis pasisiūlė nužudyti savo bosą Džo Maseriją. Maranzano su tuo sutiko.
1931 m. balandžio 15 d. Džo Maseriją nužudė Bugsy Siegel, Joe Adonis, Vito Genovese ir Albert Anastasia.

## Niujorko karalius
Maserijai mirus, Maranzano tapo be galo galingas. Jis sušaukė visų didžiausių Niujorko gaujų donus. Tame susirinkime Maranzano pasiskelbė Niujorko karaliumi, donų donu. Jis nusprendė, jog miestas bus padalintas penkioms šeimoms, o visos šeimos bus atsakingos jam.
Vėliau Laimingasis Lučianas ėmė regzti sąmokslą prieš doną Maranzano.

## Išdavystė
1931 m. rugsėjo 10 d. keturi Lučiano vyrai atėjo į Maranzano namus apsirengę kaip policininkai. Donui atėjus visi jau buvo išsitraukę ginklus, tačiau Red Lavine neleido jiems šaudyti. Vietoj to jis pats išsitraukė peilį ir keturis kartus smogė donui.
Neilgai trukus Lučiano pasisavino Maranzano penkių šeimų idėją. Jis padalijo Niujorką, o vėliau ir visą šalį, sukūrė Nacionalinį nusikaltėlių sindikatą.

## Nuorodos
* CrimeLibrary.com
Azerbaidžano manatas

**Manatas** (; valiutos kodas: AZN) – valiuta, naudojama Azerbaidžane. Padalinta į 100 *kjapikų*. Žodis *manatas* kilęs iš  'moneta'.

## Šaltiniai

## Nuorodos
*
Albanijos lekas

**Lekas** (; dgs. *lekë*) – valiuta, naudojama Albanijoje (valiutos kodas: ALL). Padalinta į 100 *kindarkų*, tačiau kindarkai jau nebekaldinami.

Valiutos pavadinimas kilęs iš sutrumpinto Aleksandro Makedoniečio vardo (*Leka i Madh*).

Nuo 1926 m. lekas buvo Albanijos franko 1/5 dalis, jį sudarė 100 leko kindarų. Vietoj Albanijos franko įvestas 1947 m.

## Išnašos

## Nuorodos
* Esamų ir istorinių popieriniai pinigai iš Albanijos
Socialinė lygybė

**Socialinė lygybė** – idealizuota politinė-filosofinė, istorinė kategorija, kuria išreikšti visų piliečių vienodų politinių teisių, panašaus materialinio pragyvenimo, dvasinių vertybių prieinamumo, socialinė apsaugos ir kiti pan. siekiai susiję su pagrindinėmis žmogaus teisėmis.

Socialinės lygybės principai pirmiausiai buvo bandyti įgyvendinti religinėse bendruomenėse, vėliau jas savo darbuose gvildeno utopinių mokymų apie visuomenės organizavimą skleidėjai – Tomas Moras, Kampanela. Socialinės nelygybės susidarymo ekonominius aspektus analizavo Karlas Marksas „Kapitale“, o kaip politinės kovos radikalųjį lozungą naudojo ir tebenaudoja komunistai bei bolševikai, bandydami pateisinti revoliucinį privačios nuosavybės nuasmeninimą ir jos nacionalizavimą.

Šis lozungas buvo itin populiarus pradiniu „laukinio, žiauriojo kapitalizmo“ laikotarpiu ir stimuliavo profesinių sąjungų susikūrimą. Socialdemokratų partijos taip pat savo programose akcentuoja socialinės lygybės siekį, tačiau jo realizavimą jie sieja su didesniu verslo apmokestinimu ir geresniu švietimo, socialinės bei sveikatos apsaugos finansavimu. Liberalai socialinę lygybę sieja su verslo laisvės ir jo ribojimų mažinimu, efektyvia ekonomika ir mokestinių įplaukų į valstybės biudžetą socialinėms reikmėms didėjimu.

Ekonominio socialinės lygybės siekio realizavimas socialistinėse santvarkose SSRS ir kitur privedė prie menkai efektyvių riboto augimo biurokratinių centralizuotų ekonomikų sukūrimo, lygiavinės nepasiturinčios visuomenės su ribotomis demokratinėmis teisėmis agresyviose totalitarinėse valstybėse sukūrimo, tarptautinės įtampos didėjimo ir eilės karų kilimo, lenktyniaujant skirtingų ideologijų valstybių sąjungoms.

## Išnašos
Konvertuojamoji markė

**Konvertuojamoji markė** (bosn., kroat. ir serb. *konvertibilna marka / конвертибилна марка*) – valiuta, naudojama Bosnijoje ir Hercegovinoje. Padalinta į 100 *feningų*. ISO 4217 kodas – BAM.

Įvesta 1995 m. pagal Deitono susitarimą. Pakeitė dvi iki tol regione naudotas valiutas – Bosnijos dinarą ir Kroatijos kuną.

Ant banknotų pavaizduoti žymūs regiono poetai (tarp jų Skender Kulenović ir Musa Ćazim Ćatić).

## Išnašos
Kazachstano tengė

**Tengė** () – Kazachstano valiuta. Tengės simbolis – , ISO 4217 kodas – KZT. Padalyta į 100 tijinų.

Kazachstano tengė įvesta 1993 m. lapkričio 15 d. Iš pradžių banknotai spausdinti Jungtinėje Karalystėje, o nuo 1995 m. – pačiame Kazachstane.

2014 m. vasario 11 d. Kazachstano nacionalinis bankas, silpstant Rusijos rubliui, JAV dolerio atžvilgiu tengę devalvavo 19 %.

## Galerija

1tenge_1997.png|1 tengės moneta (1997 m.) 
5tenge_1997.png|5 tengių moneta (1997 m.)
KazakhstanPnew-10000Tenge-2003-donatedoy_f.jpg|10 000 tengių banknotas (2003 m.)
Сакский_стиль_20000-ос.jpg|20 000 tengių banknotas (2025 m.)


## Išnašos
Linas Broga

**Linas Broga** (1925 m. gegužės 10 d. Pačiaunėje – 2005 m. birželio 16 d. Vilniuje) – poetas, vertėjas, inžinierius.

## Biografija

Linas Broga gimė 1925 m. gegužės 10 d. Pačiaunės kaime, Dusetų valsčiuje, Zarasų apskrityje ūkininkų šeimoje. Lankė Kalniškių ir Dusetų pradžios mokyklas. Dirbo Turmanto progimnazijos mokytoju. Vėliau Turmanto ir Antalieptės progimnazijose.

1946 m. įstojo į Kauno universiteto hidrotechnikos fakultetą, kuri baigė 1951 m. Įsidarbino Kauno inventorizacijos biure.

Nuo 1952 iki 1962 m. dirbo Lietuvos Plentų valdyboje ir Lietuvos Automobilių transporto ir plentų ministerijoje, o nuo 1962 iki 1983 m. – Vilniaus inžinerinio statybos instituto Braižybos katedroje vyresniuoju dėstytoju.

Nuo 1984 m. dirbo tik kūrybinį darbą.

Linas Broga mirė 2005 m. birželio 16 d. Vilniuje, palaidotas Dusetose, prie iš Sibiro parsivežtų artimųjų kapų. 2007 m. Lino Brogos atminimui Pačiaunės kaime pastatytas koplytstulpis.

## Kūryba
Linas Broga nuo 1968 m. pradėjo skelbti savo publikacijas periodikoje, almanachuose, knygose. Buvo Lietuvos rašytojų sąjungos narys. L. Broga rašė klasikinio tipo eilėraščius, yra paskelbęs straipsnių literatūros bei vertimo klausimais, parašęs atsiminimų (tarp jų – apie aktorę ir režisierę Unę Babickaitę–Graičiūnienę). L. Broga išsaugojo jos palikimą, vertingų meno daiktų, muziejinių eksponatų, paveikslų, kuriuos perdavė Lietuvos teatro, muzikos, kino muziejui Vilniuje.

Iš Lino Brogos foto negatyvų archyvo 2009 m. sukurta paroda „Lietuvos sakralinio paveldo fotografija“. Paroda eksponuota Vilniaus rašytojų sąjungoje, Kauno „Perkūno name“, Zarasų krašto muziejuje, Kauno Juozo Naujalio memorialiniame muziejuje Raudondvario dvaro rūmuose.

## Bibliografija

Parašė:
* *Unė Babickaitė–Graičiūnienė. Atsiminimai, dienoraštis, laiškai* (2001 m.)

Išvertė:
Visą rusiškąją Jurgio Baltrušaičio lyriką:
* *Žemės laiptai* ir *Kalnų takas* (1973 m.)
* *Lelija ir pjautuvas* (1996 m.)

Rytų poezijos vertimai:
* Nizami Gandževi poemą *Leili ir Medžnūnas* bei jo rinktinę lyriką (1985 m.)
* Omaro Chajamo *Rubajatus* (1972 m.), *Išminties taurė*(1984 m.), Hafizo *Gazeles* (1978 m.)
* vertė Chagani Širvani (Azerbaidžanas), Mametvelio Keminės (Turkmėnija), Machtumkuli Magtimgulio (Turkmėnija), Vazeho (Azerbaidžanas) eiles.

## Išnašos

## Nuorodos
* Lino Brogos atminimo svetainė
* Linas Broga
* Viktorija Daujotytė. In memoriam. Atsisveikinant su Linu Broga
* Lietuvos rašytojų sąjunga
Ubangis

**Ubangis** () – upė Centrinėje Afrikoje; dešinysis, didžiausias Kongo intakas. Prasideda Centrinės Afrikos Respublikos ir Kongo Demokratinės Respublikos pasienyje, susiliejus Velės ir Mbomu upėms. Teka į vakarus ~350 km. Žemiau Bangio teka į pietus ir sudaro Kongo Respublikos ir Kongo DR sieną.

Didžiausi intakai: Giri, Koto, Lua.

Vaga slenkstėta. Liūčių metu (kovo – lapkričio mėn.) patvinsta. Upė laivuojama nuo Bangio (pagrindinė arterija, jungianti CAR su vandenynu).

## Šaltiniai
Kefalas

**Kefalas** (*gr. Κεφαλοζ*) – graikų mitologijoje Dejono sūnus, Eolo vaikaitis, valdovo Erechtėjo dukters Prokridės vyras. Prokridę sugundė Pteleontas auksiniu vainiku. Prokridė bėgo nuo vyro pykčio pas valdovą Minoją, vėliau susitaikė su Kefalu ir grįžo, tačiau vyras netyčia nukovė ją ta pačia ietimi, kurią iš meilės Prokridei buvo padovanojęs Minojas. Kefalas areopago sprendimu buvo ištremtas. Vėliau deivė Eos įsimylėjo Kefalą ir jį pagrobė.
Mitas apie Kefalą buvo populiarus Renesanso epochos Europos dramaturgijoje. XVII–XVIII a. dramaturgijoje buvo plėtojamos abi mito siužetinės linijos: Prokridės nužudymas ir Eos meilė Kefalui. Tragiškas Prokridės likimas pavaizduotas daugybėje meno kūrinių.

## Šaltiniai
Sanga

**Sanga** () – upė Centrinėje Afrikoje; Kongo upės dešinysis intakas. Prasideda Centrinės Afrikos Respublikoje, susiliejus Kadėjaus ir Memberė upėms. Teka į pietus, sudaro sieną tarp CAR ir Kamerūno. Nuo santakos su didžiausiu intaku Dža (kairysis) pasuka į pietryčius, kerta Kongo Respubliką. Žemupio atkarpoje teka lygiagrečiai su Kongu, kol po santakos su Likvala į jį įteka.

Sanga teka daugiausia tropinėmis džiunglėmis. Upe plukdoma mediena. Pagrindinis miestas prie Sangos – Veso.
Rytų Prūsijos departamentas

**Rytų Prūsijos departamentas** () – Prūsijos karalystės administracinis-teritorinis vienetas 1723–1818 m. Didžiąją dalį sudarė vakarinė Rytų Prūsijos teritorija (rytinė ir šiaurinė dalis priklausė Lietuvos departamentui).

Departamentas sudarytas per „rytinių“ žemių masinį kolonizavimą. Centras – Karaliaučius. 1801 m. plotas buvo apie 20000 km², 414.000 gyventojų (šiaurinėje dalyje – Labguvos, Tepliavos, Šakių apskrityse, dalyje Karaliaučiaus apskrities – daugiausia lietuviai, pietuose ir pietryčiuose – lenkai, vakaruose – vokiečiai). Buvo 47 miestai. 1818 m. departamentas pertvarkytas į Karaliaučiaus apygardą, gyvavusią iki 1945 m.

## Šaltiniai
Kvilu

**Kvilu** (), **Niaris** (*Niari*) – upė pietvakarių Konge. Prasideda kristalinėje plynaukštėje šalies centre, Niario regione. Teka į pietvakarius kalvota plynaukšte, siauru slėniu. Vagoje gausu slenksčių, krioklių. Žemupyje teka lyguma, yra seklumų, neleidžiančių vykdyti laivybą. Įteka į Atlanto vandenyną. Medienos plukdymas. Laivuojama 75 km nuo žiočių.

## Šaltiniai
Hesperas

**Hesperas** *()* – graikų mitologijoje gražiausios žvaigždės – Vakarinės žvaigždės – dievas. Diodoras Sicilietis pasakoja apie hesperidų šalį, valdomą brolių Hespero ir Atlanto. Hesperas išleido savo dukterį Hesperidę už Atlanto, ir ji pagimdė hesperides. Kita versija, kad Hesperas buvo Atlanto sūnus ar brolis, kalno viršūnėje stebėdavęs žvaigždes. Vėliau jis paslaptingai dingo ir pavirto ryškia žvaigžde. Romėnų mitologijoje Hesperas buvo vadinamas Luciferu.
Padniestrės rublis

**Padniestrės rublis** – Padniestrės piniginis vienetas. Neturi ISO 4217 kodo, nes Padniestrė *[[de jure]]* - Moldovos dalis. Neoficialiai naudojama PRB. Padniestės rublis nėra laisvai konvertuojamas ir keičiamas tik pačioje Padniestrėje. Padniestrėje itin keblu atsiskaityti Moldovos lėjomis.
KK129

**KK129** – krašto kelias, jungiantis Antakalnį su Merkine. Kelio ilgis – 80,87 kilometro. Šiame krašto kelyje „juodųjų dėmių“ nėra.

Kelias prasideda Antakalnyje, dviejų lygių sankryžoje su . Eina per Kaišiadorių, Prienų, Alytaus, Varėnos rajonus, Birštono savivaldybę. Prie kelio yra šie miestai ir gyvenvietės: Kruonis, Vilūnai, Kašonys, Jieznas, Vėžionys, Vaisodžiai, Alytus, Venciūnai, Alovė, Ilgininkai. Baigiasi ties Merkine, sankryžoje su  ir .

Prie Bijautonių kerta Strėvos upę. Kelias nutiestas šalia Kruonio HAE aukštutinio tvenkinio, į pietus nuo Jiezno yra žiedinė sankryža su  (), į vakarus nuo Alovės kerta Alovės upę.

Žymesni tiltai: Verbyliškių tiltas.
KK130

**KK130** – krašto kelias, jungiantis Kauną ir Alytų. Kelio ilgis – 66,18 kilometro. Šiame krašto kelyje yra 3 „juodosios dėmės“.

Kelias prasideda Kaune, Veiverių gatvėje, nuo Aleksoto tilto. Eina per Kauno, Prienų, Alytaus rajonus. Prie kelio yra šie miestai ir gyvenvietės: Garliava, Ilgakiemis, Išlaužas, Prienai, Balbieriškis, Miklusėnai. Baigiasi Alytuje, Pulko gatvėje.

Prie Jūraitiškės kerta Jiesios upę, ties Išlaužu – Linksmakalnio – Išlaužo tvenkinius, Prienų vakarinėje dalyje viaduku kerta  (), ties Balbieriškiu – Peršėkės upę, Alytuje virš kelio nutiestas geležinkelio tiltas, kuriuo eina geležinkelis, vedantis iš Alytaus pramonės mikrorajono.

## Būklė

Keliu, ypač ruože tarp Prienų ir Kauno, vyksta intensyvus eismas, kelias siauras, jam daro įtaką reljefas. Didžiojoje dalyje eismo greitis apribotas iki 70 km/h, draudžiama lenkti. Kelio ruožą tarp Prienų ir Kauno yra planuojama rekonstruoti, įrengiant papildomą juostą. Juostų skaičius važiavimo kryptimi keistųsi iš vienos į dvi ir atvirkščiai. Visada išlaikomas bendras trijų juostų profilis: jei važiavimo kryptimi dvi juostos, tai priešpriešinėje pusėje viena eismo juosta ir atvirkščiai.
KK131

**KK131** – krašto kelias, jungiantis Alytų ir Kalvariją. Kelio ilgis – 57,12 kilometro. Šiame krašto kelyje yra 2 „juodosios dėmės“, abi – Alytaus miesto teritorijoje.

## Maršrutas
### Aprašymas
Kelias prasideda Alytuje, Santaikos gatvėje. Eina per Alytaus, Lazdijų, Marijampolės rajonus, Kalvarijos savivaldybę. Prie kelio yra šie miestai ir gyvenvietės: Luksnėnai, Varanauskas, Santaika, Peršėkininkai, Mergalaukis, Simnas, Kavalčiukai, Krosna, Naujiena, Jusevičiai. Baigiasi Kalvarijoje, Alytaus gatvėje, trišalėje sankryžoje su .

Alytuje kertasi su  ir geležinkeliu, vedančiu iš Alytaus pramonės mikrorajono, piečiau Angininkų kerta Peršėkės upę, Kavalčiukų kaimo teritorijoje kerta Marijampolės – Alytaus geležinkelį, ties Krosna jį kerta darsyk, Naujienose kerta Šeštokų – Marijampolės geležinkelį.
Rokiškio apskritis

**Rokiškio apskritis** – buvęs administracinis-teritorinis vienetas Lietuvos šiaurės rytuose. Centras – Rokiškis.

## Istorija

Apskritis sudaryta 1916 m. pavasarį vokiečių okupacinės valdžios (). 1917 m. prie Rokiškio apskrities prijungta Jūžintų apskritis. Iki 1918 m. priklausė Oberosto Lietuvos sričiai. 1921 m. šiaurinė apskrities dalis atiteko Latvijai. 1941–1944 m. apskritis įėjo į Ostlando Lietuvos generalinės srities Panevėžio krašto apygardą.

1946 m. naujai Kupiškio apskričiai perduoti Skapiškio ir Svėdasų valsčiai. 1950 m. birželio 20 d. apskritis panaikinta, ją pertvarkant į Rokiškio rajoną (30 apylinkių), dalis teritorijos perduota Dusetų (6 apylinkės), Obelių (19 apylinkių) ir Pandėlio (16 apylinkių) rajonams.

|-
| 1917 m. || 2879 || 77 041 || ||
|-
| 1919 m. || || || 14 valsčių: Aknystės valsčius, Aluotų valsčius, Čedasų valsčius, Jūžintų valsčius, Kamajų valsčius, Kriaunų valsčius, Obelių valsčius, Pandėlio valsčius, Panemunio valsčius, Rokiškio valsčius, Skapiškio valsčius, Subatės valsčius, Svėdasų valsčius, Šimonių valsčius ||
|-
| 1923-09  || 2255 || 83 220 || 11 valsčių: Juodupės valsčius, Jūžintų valsčius, Kamajų valsčius, Kriaunų valsčius, Obelių valsčius, Pandėlio valsčius, Panemunėlio valsčius, Panemunio valsčius, Rokiškio valsčius, Skapiškio valsčius, Svėdasų valsčius, 1 miestas: Rokiškis || 1488 gyvenvietės: 1 miestas (Rokiškis), 14 miestelių, 568 kaimai, 5 bažnytkaimiai, 138 dvarai ir palivarkai, 745 vienkiemiai, 17 kitų gyvenviečių
|-
| 1932 m. || 1762 || 84 543 || 10 valsčių ir 86 seniūnijos  || 1 miestas: Rokiškis
|-
| 1939 m. || 2165 || 96 048 || ||
|-
| 1940 m. || || || 10 valsčių: Juodupės valsčius, Južintų valsčius, Kamajų valsčius, Obelių valsčius, Pandėlio valsčius, Panemunėlio valsčius, Panemunio valsčius, Rokiškio valsčius, Skapiškio valsčius, Svedasų valsčius || 1 miestas
|-
| 1942 m. || || 75 900 || ||
|-
| 1949-01-01  || 1852 || || 10 valsčių ir 71 apylinkė  || 1 miestas
|-
| 1950-01-19 || || || 71 apylinkė  ||
|}

## Valsčiai

Apskrities valsčiai 1919–1950 m.:

## Žemėlapiai

Kreis Rakischki 1918.jpg | Apskritis 1918 m. Oberosto žemėlapyje
LithuaniaCounties1918-1940.png | Apskritis XX a. tarpukariu


## Literatūra
* 
* 
* 

## Šaltiniai
Tabu

**Tabu** (iš polineziečių k. *tapu, tabu* reiškiančio „uždrausta, neleidžiama“) – stiprus socialinis draudimas, nukreiptas prieš kokius nors veiksmus, žodžius, elgesį, kuris visuomenės laikomas gėdingu, žeminančiu, šlykščiu, šventvagišku. Dalis tabu pasireiškia įstatymuose, moralės normose.

Tabu griežtumas ir paplitimas priklauso nuo visuomenės. Paprastai, itin griežti tabu būdingi nedidelėms gentims (Okeanijos, Afrikos, indėnų tautelėms), taip pat religinių dogmų sukaustytoms visuomenėms. Moderniose visuomenėse tabu galioja vis mažesniam reiškinių skaičiui, tabu pažeidimas nebesulaukia itin neigiamos reakcijos.

## Tabu pavyzdžiai

* Dietiniai tabu (kanibalizmas, įvairių gyvūnų mėsos valgymas, alkoholio, narkotikų vartojimas)
* Seksualiniai tabu (incesto tabu, pedofilija, daugpatystė, zoofilija, neištikimybė, paleistuvavimas)
* Fiziologiniai tabu (raugėjimas, oro gadinimas, tuštinimasis, šlapinimasis, masturbacija, nosies krapštymas viešojoje erdvėje)
* Nuogumo tabu (nudizmas viešumoje, pornografija)
* Kalbos tabu (keiksmažodžiai, vulgari, užgauli kalba, šnekos apie seksualinius, fiziologinius tabu)
* Gestų tabu

Dvasiškumą ir bendruomeniškumą pabrėžiančiose kultūrose gausu tabu, skirtų mirčiai, santykiams su vadu, atvykėliais, giminystės santykiams, apeigoms ir santykiams su dievais.
KK132

**KK132** – krašto kelias, jungiantis Alytų ir Lazdijus. Kelio ilgis – 43,83 kilometro. Šiame krašto kelyje yra 2 „juodosios dėmės“.

Kelias prasideda Alytuje, Punsko gatvėje. Eina per Alytaus ir Lazdijų rajonus. Prie kelio yra šie miestai ir gyvenvietės: Likiškėliai, Talokai, Mankūnai, Seiliūnai, Gervėnai, Linksmoji, Seirijai, Bagdononys, Šventežeris, Nemajūnai. Baigiasi Lazdijuose, Vilniaus ir Turistų gatvių sankryžoje. Alytuje sankryžoje kertasi su  ir , Seirijuose atsišakoja  ir .
Plácido Domingo

**Chosė Plasidas Domingas Embilis** (*José Plácido Domingo Embil*, g. 1941 m. sausio 21 d. Madride, Ispanija) – pasaulinio garso ispanų operos dainininkas, tenoras.

Kartu su Chosė Karerasu ir Lučianu Pavaročiu priklauso vad. „Trims tenorams“.

## Nuorodos
* Asmeninis ''Plácido Domingo'' tinklalapis (ispanų, anglų k.)
KK133

**KK133** – krašto kelias, jungiantis Merkinę ir Leipalingį. Kelio ilgis – 25,85 kilometro. Šiame krašto kelyje „juodųjų dėmių“ nėra.

Kelias prasideda Merkinėje. Eina per Varėnos rajoną ir Druskininkų savivaldybę. Prie kelio yra šie miestai ir gyvenvietės: Kibyšiai, Janauka, Raudonikiai. Baigiasi Leipalingyje. Merkinės pietuose kerta Nemuną, 3 km į rytus nuo Leipalingio kerta Pašaulės upelį.
KK134

**KK134** – krašto kelias, jungiantis Leipalingį ir Kalvariją. Kelio ilgis – 55,95 kilometro. Šiame krašto kelyje „juodųjų dėmių“ nėra.

Kelias prasideda Leipalingyje. Eina per Druskininkų ir Kalvarijos savivaldybes bei Lazdijų rajoną. Prie kelio yra šie miestai ir gyvenvietės: Šadžiūnai, Veisiejai, Kalveliai, Neravai, Kukliai, Bajoriškiai, Lazdijai, Karužai, Rudamina, Vidzgailai, Sūsninkai. Baigiasi Vicentiškiuose, 4 km į pietryčius nuo Kalvarijos, trišalėje sankryžoje su .

Veisiejuose kerta Ančios ežerą, Lazdijuose kertasi su , nuo šio kelio atsišakoja , ties Zelionka yra vieno lygio sankirta su Šeštokų geležinkeliu, čia kerta ir Strumbagalvės upę.
KK135

**KK135** – krašto kelias, jungiantis Lazdijus ir Akmenius (prie Lenkijos). Kelio ilgis – 9,04 kilometro. Šiame krašto kelyje „juodųjų dėmių“ nėra.

Kelias prasideda Lazdijuose, Turistų gatvėje. Eina tik Lazdijų rajone. Prie kelio yra šie kaimai: Dyvyliškiai ir Juozapavas. Baigiasi Akmeniuose, prie degalinės, 2 km į šiaurę nuo Lietuvos ir Lenkijos valstybės sienos. Lazdijuose kertasi su .

## Maršrutas

|}
|}
Renatas

**Renatas** – vardas, kilęs iš lotynų kalbos (*Renatus*), reiškiantis „atgimęs“. Moteriška vardo forma – **Renata**. Šis vardas naudojamas ispanų, italų, portugalų, vokiečių, lenkų, lietuvių, rusų, čekų, slovakų, kroatų kalbose. Prancūziška vardo forma – **Renė** (vyr. *René*, mot. *Renée*). Ispanų kalboje vardas *Renato* taip pat kildinamas iš žodžių *Rey nato* („gimęs karaliumi“).

## Žymūs žmonės su šiuo vardu
 

### Renatas
* Renato Martino – italų kardinolas
* Renato Carosone – italų pianistas
* Renato Corsetti – buvęs pasaulio Esperanto asociacijos prezidentas
* Renato Dulbecco – italų virusologas
* Renato Guttuso – italų dailininkas
* Renato Dirnei Florêncio – Brazilijos futbolininkas
* Renato Gaúcho – Brazilijos futbolininkas

### Renata
* Sesilija Renata – Austrijos didikė
* Renata Soñé – Dominikos Respublikos modelis
* Renata Scotto – italų operos dainininkė
* Renata Burgos – Brazilijos plaukikė
* Renate Dorrestein – Vokietijos rašytoja, feministė
* Renate Götschl – Austrijos slidininkė
* Renate Stecher – Vokietijos lengvaatletė

### Renė
**Vyriški**
* René Descartes – prancūzų filosofas, matematikas
* Alain-René Lesage – prancūzų rašytojas
* François-René de Chateaubriand – prancūzų politikas
* René Adler – Vokietijos futbolininkas
* René Arnoux – prancūzų lenktynininkas
* René Barrientos – Bolivijos prezidentas
* René Bolf – čekų futbolininkas
* René Coty – Prancūzijos prezidentas
* René Girard – prancūzų istorikas
* René Goscinny – prancūzų rašytojas
* René Guénon – prancūzų metafizikas
* René Higuita – Kolumbijos futbolininkas
* René-Robert Cavelier – prancūzų keliautojas
* René Préval – Haičio prezidentas
* René Lacoste – prancūzų tenisininkas
* René Magritte – belgų dailininkas
**Moteriški**
* Renée Zellweger – JAV aktorė
* Renee O'Connor – JAV aktorė
* Renée Fleming – JAV operos dainininkė
Lorena

**Lorena** – prancūziškos kilmės moteriškas vardas. Kilo nuo Lotaringijos () regiono pavadinimo. Reiškia „vainikuota laurais“. Angliškas vardo variantas **Lorein** (*Lorraine*). Vardas populiarus Lotynų Amerikoje, Ispanijoje, Italijoje.

## Žymūs žmonės su šiuo vardu
* Lorena Gomez Pérez – Ispanijos dainininkė
* Lorena Rojas – Meksikos aktorė
* Lorena Ochoa – Meksikos golfo žaidėja
* Lorena Bernal – Argentinos aktorė
* Lorena Berdún – Ispanijos aktorė, TV laidų vedėja
Viktorija (vardas)

**Viktorija** – moteriškas vardas. Kilo iš lotynų kalbos žodžio *victoria* reiškiančio „pergalę“. Vyriškas vardo variantas Viktoras. Paplitęs daugelyje šalių – beveik visoje Europoje, Amerikos žemyne, kitose anglakalbėse ir ispanakalbėse šalyse. Trumpiniai: *Vicky, Tori*.

## Žymūs žmonės su šiuo vardu
* Šventoji Viktorija
* Viktorija (karalienė) – Anglijos karalienė
* Victoria Beckham – grupės Spice Girls dainininkė
* Viktorija (princesė) – Švedijos princesė, sosto įpėdinė
* Victoria Principal – JAV aktorė
* Tori Spelling – JAV aktorė
* Viktorija Čmilytė – Lietuvos šachmatininkė. Nuo 2020 m. lapkričio – Lietuvos Respublikos Seimo pirmininkė.
* Victoria Abril – Ispanijos aktorė ir dainininkė
* Viktorija Azreanka – Baltarusijos tenisininkė
* Viktorija Saksonietė – Vokietijos kaizerienė
* Viktorie Švihlíkova – čekų pianistė ir cimbolininkė
Salantų rajonas

**Salantų rajonas** – 1950–1959 m. LTSR administracinis-teritorinis vienetas Lietuvos šiaurės vakaruose. Centras – Salantai.

## Istorija

Rajonas sudarytas 1950 m. birželio 20 d. iš Salantų miesto, buvusios Kretingos apskrities 17 apylinkių ir Plungės apskrtities 7 apylinkių. 1950–1953 m. įėjo į Klaipėdos sritį. 1954 m. šiek tiek keitėsi rajono ribos. 1959 m. gruodžio 7 d. panaikintas, jo teritorija:
* Salantai, Grūšlaukės apylinkė, Imbarės apylinkė, Kalnalio apylinkė, Kūlupėnų apylinkė ir Tuzų apylinkė perduotos Kretingos rajonui;
* Gintališkės apylinkė, Platelių apylinkė ir Šateikių apylinkė perduotos Plungės rajonui;
* Notėnų apylinkė ir Prialgavos apylinkė perduotos Skuodo rajonui.

Rajone leistas laikraštis „Stalino vėliava“.

|-
| 1950 m.  || 633 || || 24 apylinkės || 1 miestas (Salantai)
|-
| 1954 m.  || || || 12 apylinkių || 1 miestas, 1 miestelis (Plateliai)
|-
| 1959 m.  || 634 || || 12 apylinkių || 1 miestas, 1 miestelis
|}

## Šaltiniai
Saldutiškio apskritis

**Saldutiškio apskritis** – buvęs administracinis-teritorinis vienetas Lietuvos rytuose. Centras – Saldutiškis.

## Istorija

Apskritį 1916 m. sudarė vokiečių okupacinė valdžia. Priklausė Oberosto Lietuvos sričiai. Saldutiškio apskritis panaikinta 1918 m.

|-
| 1917 m. || 1210 || 25 525 || || 
|}

## Literatūra
* 
*
Sedos apskritis

**Sedos apskritis** – buvęs administracinis-teritorinis vienetas Lietuvos šiaurės vakaruose, į pietvakarius nuo Mažeikių. Centras – Seda.

## Istorija

Apskritis sudaryta 1915 m. rugsėjo 23 d. vokiečių okupacinės valdžios iš Telšių apskrities dalies. Iki 1918 m. ji priklausė Oberosto Lietuvos sričiai. 1919 m. Lietuvos valdžia apskritį panaikino, vietoje jos įkurta Mažeikių apskritis (prijungiant ir Akmenės apskritį).

|-
| 1917 m. || 2015 || 65 702 || ||
|}

## Literatūra
* 
* 
* 
*
Joe Adonis

**Joe Adonis** (tikras vardas *Giuseppe Antonio Doto*, 1902 m. lapkričio 22 d. Montemarano, Italija – 1971 m. lapkričio 26 d. Romoje) – Niujorko gangsteris, daug prisidėjęs prie modernių Cosa Nostra šeimų susidarymo.

## Jaunystė
Būdamas trylikos metų Giuseppe A. Doto pasislėpęs laive nelegaliai atkeliavo į JAV. 1915 m. pabaigoje gyveno Brukline iš menkų pinigų, kuriuos gaudavo kraustydamas kišenes ir vogdamas. Antro dešimtmečio pradžioje jis pasikeitė savo vardą į *Joe Adonis*.

Joe Adonis prisijungė prie Frankie Yale gaujos, per kurią susipažino su Al Kapone. Kiek vėliau Joe sutiko Laimingąjį Lučiano, ateityje sukursiantį Nacionalinį nusikaltėlių sindikatą. Tuo metu jie abu buvo viso labo sąvadautojai ir gaujų pasiuntiniai, tačiau prohibicijos laikotarpiu abu sugebėjo iškilti.

1930 m. Lučiano ir Adonis kartu dirbo Džo Maserijai. Adonis buvo vienas iš keturių nusikaltėlių, Coney saloje nužudžiusių Maseriją. Po Maserijos mirties bei artinantis Salvatore Maranzano galui, Adonis tapo vienu ištikimiausių Lučianui žmonių. Joe kontroliavo Brodvėjų ir Manheteno centrą. Jo verslo centru tapo nedidelis itališkas restoranas Brukline.

## Verslas

Viską, ką buvo uždirbęs pardavinėdamas alkoholį ir moteris, Adonis investavo į mašinų verslą Niu Džersyje. Kai naujas klientas iš jų nusipirkdavo brangią mašiną, pavyzdžiui, Cadilac’ą už 10 000 dolerių, Joe darbuotojai paskambindavo tam žmogui ir, pagrasinę susidorojimu, liepdavo sumokėti dar 10 000 dolerių „draudimui“.

Kai vyriausybė 1943 m. ėmė sparčiai naikinti organizuotą nusikalstamumą, daugybė nusikaltėlių, tarp jų ir Lučianas, buvo deportuoti iš šalies. Nuo 1936 m. iki 1946 m. Adonis vadovavo Sindikatui. 1946 m. grįžus Lučianui, Adonis lengvai užleido jam savo vietą ir grįžo į Niu Džersį, kur toliau uždirbo milžiniškas sumas iš kazino, prostitucijos bei investicijų į Murder, Inc..

## Italijoje
Tuo metu Joe Adonis buvo pradėtas stebėti FTB. Abe "Kid Twist" Reles papasakojo FTB, jog Adonis yra vienas galingiausių JAV gangsterių. 1953 m. FTB gavo įrodymų, jog Adonis nėra paprastas pilietis ir deportavo jį į Italiją. Ten Joe įsigijo vilą šalia Neapolio, kur gyveno visai netoli Laimingojo Lučiano, tačiau dėl nežinomos priežasties ten jie niekada nebendravo.
1972 m. į Joe Adonis namus įsiveržė policininkai ir išgabeno jį į apleistą trobelę kur, po ilgai užsitęsusio tardymo, Adonis mirė nuo širdies smūgio.

## Nuorodos
* Encyclopaedia Britannica
* Gambino.com - Joe Adonis 
* freeinfosociety.com 
* findagrave
Sedos rajonas

**Sedos rajonas** – 1950–1959 m. LTSR administracinis-teritorinis vienetas Lietuvos šiaurės vakaruose, į pietvakarius nuo Mažeikių. Centras – Seda.

## Istorija

Rajonas sudarytas 1950 m. birželio 20 d. iš Mažeikių apskrities 27 apylinkių ir Plungės apskrities 5 apylinkių. 1950–1953 m. įėjo į Klaipėdos sritį. 1959 m. gruodžio 7 d. panaikintas, jo teritorija:
* Seda, Kalnijų apylinkė, Ketūnų apylinkė, Renavo apylinkė, Užežerės apylinkė ir Židikų apylinkė perduotos Mažeikių rajonui;
* Barstyčių apylinkė, Ylakių apylinkė ir Luobos apylinkė perduotos Skuodo rajonui;
* Gegrėnų apylinkė ir Žemaičių Kalvarijos apylinkė perduotos Plungės rajonui.

Rajone leistas laikraštis „Raudonoji žvaigždė“.

|-
| 1950 m.  || 629 || || 32 apylinkės || 1 miestas (Seda)
|-
| 1954 m.  || || || 12 apylinkių || 1 miestas, 4 miesteliai (Barstyčiai, Ylakiai, Žemaičių Kalvarija, Židikai)
|-
| 1959 m.  || 630 || || 12 apylinkių || 1 miestas, 4 miesteliai
|}

## Šaltiniai
*
Lietuva Eurovizijos šokių konkurse

**[[Lietuva]] Eurovizijos šokių konkurse** dalyvavo du kartus. Debiutavo 2007 m. ir užėmė 11 vietą. Tais metais Lietuvos atstovai buvo šokėjai Gabrielė Valiukaitė ir Gintaras Svistunavičius

## Dalyvavimas

## Balsavimų istorija 2007-2008

### Taškai Lietuvai nuo…

### Taškai nuo Lietuvos į…
Karta (dalelių fizika)

**Karta** (dalelių fizikoje) - elementariųjų dalelių skyrius. Tarp kartų, dalelės skiriasi tik savo mase, bet nesiskiria elektros krūviu, sukiniu ir kitomis savybėmis. Visi tą pačią rolę skirtingose kartose užimančių dalelių kvantiniai skaičiai vienodi, visos jų sąveikos tokios pat. Šiuo metu žinomos trys dalelių kartos.

Visi įprastiniai mus supantys atomai susideda iš pirmosios, pačios lengviausios, kartos dalelių. Jų branduolio protonai ir neutronai sudaryti iš trijų pirmosios kartos kvarkų. Branduolius supa pirmosios kartos krūvį turintys leptonai - elektronai. Aukštesnių kartų dalelės įprastiniuose atomuose nepasitaiko, jų būna tik itin didelių energijų aplinkoje. Visų kartų neutrinai skrajoja po visatą bet retai saveikauja su įprastine medžiaga.

Kiekviena karta susideda iš dviejų leptonų ir dviejų kvarkų. Vienas leptonas (panašus į elektroną) turi neigiamą (-1) elektros krūvį, antras (panašus į neutriną) - elektriškai neturalus. Vienas kvarkas yra "žemyn tipo" ir turi -1/3 (trupmeninį) elektros krūvį, kitas - "aukštyn tipo" ir turi +2/3 elektros krūvį.

Kiekvienos sekančios kartos dalelė turi didesę masę ir energiją nei prieš ją esančiai kartai priklausanti dalelė. Pavyzdžiui, pirmosios kartos elektrono masė siekia tik 0.511 MeV/c², jį antroje kartoje atitinkančio miuono masė jau 106 MeV/c² ir jį trečiojoje kartoje atitinkančio taono masė jau 1777 MeV/c². Taigi šis trečiosios kartos "elektronas" beveik du kartus masyvesnis nei visas iš trijų kvarkų susidedantis pirmosios kartos protonas.

Sudėtinės dalelės komponentai gali priklausyti skirtingos kartoms. Pavyzdžiui, miuonas gali saveikauti su įprastiniu atomo branduoliu, suformuodamas miuoninį atomą. Daug trumpaamžių dalelių susideda tiek iš pirmosios, tiek ir iš antrosios kartos kvarkų.

## Antroji ir trečioji karta kaip sužadinti pirmosios kartos dalelių būviai
Kai kada teigiama jog aukštesnių kartų dalelės iš tiesų nėra tikros "elementariosios dalelės" o tik kažkokiame nežinomame lygyje sužadintos pirmosios kartos dalelės. Pavyzdžiui, bandoma pateikti miuoną ir taoną kaip sužadintas elektrono formas . Tačiau ne visi mokslininkai su šia teorija sutinka nes miuonas niekada neskyla į elektroną ir fotoną.

## Ketvirtoji karta
Ieškoma ir ketvirtosios kartos dalelių, tačiau šio paieškos kol kas nebuvo sėkmingos. Įtariama, jog trečioji karta gali būti ir paskutinė karta.

## Nuorodos
Austrija Eurovizijos šokių konkurse

**Austrija Eurovizijos šokių konkurse** dalyvavo du kartus. Debiutavo - 2007 m. Londone, Jungtinėje Karalystėje ir užėmė 5 vietą. Ją pasiekė šokėjai Kelly ir Andy Kainz.

## Dalyvavimas

## Balsavimų istorija 2007-2008

### Taškai Austrijai nuo…

### Taškai nuo Austrijos į…
Airija Eurovizijos šokių konkurse

**Airija Eurovizijos šokių konkurse** dalyvavo 2 kartus. Debiutavo - 2007-aisiais Londone. Ten šokėjai Nicola Byrne ir Mick Donegan užėmė 3 vietą sušokę Džaivą ir Fandagą.

## Dalyvavimas

## Balsavimų istorija 2007-2008

### Taškai Airijai nuo…

### Taškai nuo Airijos į…
Creeperfest

**Festivalis CreeperFest** – Lietuvoje, Vilniuje vykstantis deathrock, postpunk, gothrock, new wave žanrų festivalis.

## Turinys
Pirmasis *CreeperFest* festivalis vyko 2007 m. vasario 03–04 d. Vilniuje, klube Mulen Ružas. Antrosios dienos solinis Lucas Lanthier pasirodymas ir baigiamasis festivalio vakarėlis įvyko klube BIX.

Antrasis festivalis vyko 2008 m. vasario 22–23-24 d. klube Mulen Ružas. Trečios dienos baigiamasis vakarėlis įvyko klube BIX.

Trečiasis festivalis numatytas 2008 m. rugsėjo mėnesį. 26-27 dienomis.

Renginį organizuoja visuomeninė organizacija Decadentia.

## Pirmojo festivalio dalyviai

Grupės:

* Cinema Strange, JAV
* All Gone Dead, Didžioji Britanija
* Voices of Masada, Didžioji Britanija
* Miguel and the Living Dead, Lenkija
* Doppelganger, Rusija
* Daddy's Dolls, Lietuva

* Lucas Lanthier, JAV

DJai:

* De'Ath Didžioji Britanija
* Frau caSS Lietuva, Creeper Ball
* Mark Splatter Vokietija
* Ghostmaniac Lenkija, Old Skull
* Nerve 69 Lenkija, Old Skull
* No. Thing Lietuva, Creeper Ball

## Antrojo festivalio dalyviai

Grupės:

* Ausgang, Didžioji Britanija - dalyvavimas atšauktas dėl grupės nario ligos
* Frank the Baptist, JAV - Vokietija
* BIX, Lietuva
* Joy Disaster, Prancūzija
* The Cold, Vokietija
* Telegram Frank, JAV
* Daimonion, Lenkija
* Daddy's Dolls, Lietuva
* Comedia d'el Arte, Lietuva
* Mes Repetuojam Sekmadienį, Lietuva

DJai:

* De'Ath Didžioji Britanija
* Batluder Danija
* Pinky Bloody Mary Prancūzija
* Frau caSS Lietuva, Creeper Ball
* Flytrap Lietuva, Creeper Ball
* Adamsas Lietuva, Creeper Ball
* Demiano Lietuva, Creeper Ball
* No. Thing Lietuva, Creeper Ball

## Trečiojo festivalio dalyviai

Grupės:

* Bloody Dead and Sexy, Vokietija
* Sixteens, JAV
* Scary Bitches, Didžioji Britanija
* Verslo Rizikos Rezervas, Lietuva
* Zombie Zex, Švedija
* Varsovie, Prancūzija
* The Deadfly Ensemble, JAV
* Hatestory, Lenkija
* Mes Repetuojam Sekmadienį, Lietuva
* Birth!, JAV

DJai:

* Polyna Y JAV, Drop Dead
* Batluder Danija
* Frau caSS Lietuva, Creeper Ball
* Flytrap Lietuva, Creeper Ball
* Adamsas Lietuva, Creeper Ball
* Demiano Lietuva, Creeper Ball
* Megzta Matilda Lietuva
* Su-Y Lietuva

## Nuorodos
* Oficiali festivalio myspace svetainė
Apšė

**Apšė** (, aukštupyje ***Vereta***; ) – upė Žemaitijoje, Skuodo rajono savivaldybės teritorijoje, Lietuvos ir Latvijos pasienyje, Bartuvos dešinysis intakas.

## Geografija
Prasideda į šiaurės rytus nuo Ylakių, teka į vakarus Vakarų Kuršo aukštuma ir Pajūrio žemuma. Įteka į Bartuvą šiaurės vakaruose nuo Skuodo. Apšės aukštupys vadinamas **Vereta**. Vidurupiu ir žemupiu eina Lietuvos valstybinė siena.

Ilgis 40 km, iš jų 20 km Lietuvoje, baseino plotas 357 km², iš jų 122 km² Lietuvoje. Žemupio slėnio šlaitai statūs, iki 7 m aukščio. 9 km nuo ištakos vaga reguliuota. Didžiausias plotis 5–10 m, gylis 0,5–2 m. Srovės greitis 0,3–0,4 m/s. Vidutinis nuolydis 2,4 m/km. Vidutinis debitas 4,1 m³/s.

## Intakai
* **Kairieji:** Gypelkis, Spiginas, Dabrupis, Lendimas
* **Dešinieji:** Kaltis, Sartis, Vidvidė, Runa

## Gyvenvietės
Prie Apšės išsidėstę:
* Girdeniai
* Gėsalai
* Didieji Rūšupiai
* Narvydžiai (Lietuvoje), Plūduoniai (Latvijoje)

## Etimologija
Upėvardis, viena vertus, kildinamas nuo medžio pavadinimo *epušė*,  („drebulė“), kita vertus, gali būti labai senas ir kilęs nuo  („tekantis vanduo, upė“); plg.  („vandenys, upė“),  („vanduo“),  („upė“), tarm.  („upelis“) ir kt.


Apšė prie Kivylių.jpg|Apšė prie Kivylių
Upė Vereta,.JPG|Vereta prie Gėsalų
Vereta, ženklas.JPG|Veretos ženklas (ties Gėsalais)


## Šaltiniai
Korhogas

**Korhogas** () – miestas Dramblio Kaulo Kranto šiaurėje. Savanų regiono sostinė. Apylinkėse auginama medvilnė, kapokmedžiai, ryžiai, soros, jamsas, kukurūzai, žemės riešutai. Gyvulininkystė. Deimantų gavyba. Maisto pramonė. Amatai (daugiausia medžio skulptūrų). Yra oro uostas, didelis turgus, kino teatras, mečetė, plaukimo baseinas.

## Istorija
Korhogas pradėjo kurtis XIV amžiuje.

## Šaltiniai
Dirhamas

**Dirhamas** − kai kurių šalių piniginis vienetas:
* Maroko dirhamas;
* Jungtinių Arabų Emyratų dirhamas;
* 1/1000 Libijos dinaro;
* 1/100 Kataro rialo;
* 1/10 Jordanijos dinaro.